                  Гомер  тәгәрмәче

   Гомеркәем, синең  аякларың 

Бигрәк  җитез  инде, әле  генә

Яши  башлаган  күк  идек, 

Инде  менә  гомер  көзе  килде.

                              Кызлар, уллар   инде  үсеп  җитте,

                              Берәм-берәм  алар  читкә  китте.

                              Шул  вакытта  әткәй-әнкәй  әйткән

                              Теге  сүзләр,  безнең  искә  төште.

   “ Кулда  егәр  барда,

  Бала бар  да янда. 

  Кулда егәр  бетә,

  Балалар  да  китә.”

                             Әнкәемнең  бу сүзләре  бигрәк  

                             Мәг(ә)ънәле  сүзләр  булган  икән,

                             Инде  шул  сүзләрне  үзебезгә

                             Әйтер  көн  дә  килгән.

   Туган  якта  газиз  әнкәйләрнең
   Гомерләре,  көтеп  үткән  кебек,

   Безнең  гомерләр  дә  балаларны,

   Әнкәй  кебек , көтеп   үтәр  кебек.

                        Гомер  тәгәрмәчем, шатлыкларың  

                        Миннән  берүк  кызганмассың  инде.

                        Сагыну-сагышларым  басар  өчен

                        Бала-чагаларым  кайтарырсың  бире. 
Сагынсам  да  син  минеке  түгел

  Сиңа  язган  хатларымны  җибәрмәдем,
Минем  өчен  бу  дөньяда  син  юк  инде.

Син  юк  инде  бу  дөньяда  минем  өчен,

Уйласам  да  синең  хакта  иртә-кичен.

                           Минем хакта  бәлки  син  дә  уйлыйсыңдыр.

                          Балачакның  дуслыгы  да  кадерле  шул.

                          Дуслыкмы  ул, мәхәббәтме, үзем  белмим,

                          Тик  мин  аны  керсез  мәхәббәткә  тиңлим.

 Сизмәгәндә  бит  очымнан  үпкән  идең,
Сәбәп  табып  турыбыздан  үткән  идең.

Мин  чишмәгә  кер  чайкарга  төшкән  чакта,

Син  еш  кына  ат  эчерә  төшә  идең...

                               Синең  белән  йөргән  тәүге  сукмакларга
                               Инде  күптән  куе  булып   үлән  үскән.

                               Икәү  генә  йөргән  бу тансык  юллардан

                               Инде  күптән  башка  яңа  парлар  үткән. 

  Юл  сумкама  сары сагышымны  салып  
Үзем  белән    кадерле  хатларым  алып,

Бер  әйләним  әле  газиз  туган  ягым,

Сөйгәнемә  сөю  җырым  багышлармын.

                                Тапшырырмын  уйларымда  хатларымны,

                                Чишмәләргә  кер  чайкарга  төшәрмен  мин.

                                Мин  чишмәгә  кер  чайкарга  төшкән  чакта

                                Атларыңа  су  эчертә  төшәрсең  бит!?

Яшәү яме (көлкеле фәлсәфә)

Мин юк идем, бар булдым.

Бар булдым, бала  булдым.

Килен булдым, әни булдым

Оныкка әби булдым.

Әби генә булмадым мин

Кияүгә “пәри” булдым.

Әле дә буласы бар, 

малайларны өйләндергәч,

Кайнана буласы бар.

Гомер азаклары җитеп

Гүрләргә керәсе бар...

Язмый торган арада

Үткән шактый ара ла

Ике улым өйләндергәч 

Булдым каенана да...

              Йомгак  сүтәм
Йомгак сүтәм, 

Гомер йомгагы.

Сүтелә дә, сүтелә,

Калып килә чүт кенә.

Сүтелеп бетмә, әле,

Гомерем, бетмә яме.

Тагын бер йомгакны ялгап

Сүтәсе килә әле.

                                                                                 Әнисә Ризатдинова - Исмагилова

